Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 888

6. Egyetemes filmtörténeti ismeretek A filmtörténet kezdetei, a némafilmművészet kialakulása Lumière és Meliès. Griffith jelentősége. A német expresszionizmus és a francia avantgárd jellemzése, néhány meghatározó mű ismerete. Az orosz montázsiskola jellemzése, néhány meghatározó mű ismerete. A hangosfilm művészet kialakulása A lírai realizmus és az olasz neorealizmus jellemzése, néhány meghatározó alkotás ismerete. A modern film Az újhullámok, az új Hollywood jellemzése, néhány meghatározó alkotás ismerete. A modern film nagy alkotóinak (Antonioni, Godard, Fellini, Bunuel, Bergman) bemutatása legfontosabb műveik alapján a szerzőt jellemző témák, stiláris eszközök segítségével. Korstílusok A szereplő- és környezetválasztásban, a kamerahasználatban, a történetmesélésben, a film szerepéről való elképzelésben és a filmtörténeti hagyományokhoz való viszonyban megfigyelhető stiláris jegyek hasonlóságának felismerése. A személyes világlátás, az alkotót jellemző elbeszélői jegyek alkalmazására való törekvés felismerése és bemutatása.

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes